2014.12.9. Az Európai Unió Hivatalos Lapja L 351/9 HATÁROZATOK AZ EURÓPAI PARLAMENT ÉS A TANÁCS HATÁROZATA (2014. december 4.) az európai adatvédelmi biztos és a helyettes biztos kinevezéséről (2014/886/EU) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a személyes adatok közösségi intézmények és szervek által történő feldolgozása tekintetében az egyének védel- méről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (") és különösen annak 42. cikke (1) bekezdésére, tekintettel a jelöltek javasolt listájára, amelyet az Európai Bizottság — a 45/2001/EK rendelet 42. cikkének (1) bekezdé- sével összhangban — az európai adatvédelmi biztos és a helyettes biztos kinevezése céljából, nyilvános pályázati felhívást követően 2014. szeptember 16-án összeállított, mivel: (1) — Az európai adatvédelmi biztos és a helyettes biztos hivatali ideje 2014. január 16-án lejárt. A 45/2001/EK rende- let 42. cikkének (6) bekezdésével összhangban azonban az európai adatvédelmi biztos és a helyettes biztos megbí- zatásának lejártát követően mindaddig hivatalában marad, amíg utódjáról nem gondoskodnak. (2) — Az európai adatvédelmi biztost és a helyettes biztost az Európai Parlament és a Tanács közös megegyezésével, 2014. december 4-től ötéves időtartamra ki kell nevezni, ELFOGADTA EZT A HATÁROZATOT: 1. cikk A 2014. december 4-től 2019. december 5-ig terjedő időszakra a következő személyeket nevezik ki: —  európai adatvédelmi biztos: Giovanni BUTTARELLI, — helyettes biztos: Wojciech Rafa! WIEWIÓROWSKI. 2. cikk Ez a határozat 2014. december 4-én lép hatályba. Kelt Brüsszelben, 2014. december 4-én. az Európai Parlament részéről a Tanács részéről az elnök az elnök M. SCHULZ S. GOZI () HLL 8., 2001.1.12., 1. o.